राष्ट्रपति डा. रामवरण यादवले २३ असारमा व्यवस्थापिका–संसद्को बजेट अधिवेशनमा प्रस्तुत गरेको सरकारको नीति तथा कार्यक्रममा पुनःनिर्माण र पूर्वाधारलाई प्राथमिकता दिने उल्लेख भएपछि आगामी वर्षको बजेटको चित्र स्पष्ट भएको छ। आउँदो साता अर्थमन्त्री डा. रामशरण महतले संसद्मा प्रस्तुत गर्ने करीब रु.८ खर्ब ४० अर्बको आयव्यय विवरण (बजेट) ले पुनःनिर्माणका लागि करीब रु.१ खर्ब ६ अर्ब विनियोजन गर्दै अधिकांश यसअघि शुरू भएका ठूला आयोजनालाई निरन्तरता दिंदैछ। अर्थसचिव सुमन शर्मा बजेटमा ठूलो परिवर्तन नभई निरन्तरका कार्यक्रम र योजना एवं पुनःनिर्माणले प्राथमिकता पाउने बताउँछन्।
